*Huomautus: Tämä on malli. Poista tämä punainen teksti viimeistellystä versiostasi. Ennen käyttöä alla oleva teksti pitää mukauttaa kouluun sopivaksi.*

# Kemikaaliturvallisuuden käytänteet oppijoiden koulutukseen

## Oppijoiden koulutus lukuvuoden alussa

Suosittelemme, että koulutus kestää vähintään yhden oppitunnin ja sitä seuraa testi. *Valinnainen*: Oppijat eivät saa tehdä kokeellista työtä ennen kuin kemikaaliturvallisuuskoulutus on suoritettu.

### Vaihtoehto 1

Kaikkien oppijoiden on suoritettava pakollinen laboratorioturvallisuuden peruskurssi ensimmäisten kemian opintojen alussa.

### Vaihtoehto 2

Kaikkien oppijoiden on suoritettava pakollinen laboratorioturvallisuuden peruskurssi jokaisen lukuvuoden alussa. Kurssi on mukautettu tarpeisiin ja toimintoihin sopivaksi ja järjestetään kemian tunnilla.

## Tietoa oppijoille

Kaikille oppijoille on kerrottava luonnontieteiden ja kemian luokassa voimassa olevista turvallisuussäännöistä. Jokainen oppija saa kirjallisen kopion turvallisuussäännöistä.

## Tietoa huoltajille

Perusopetuksen oppimäärää suorittavan oppijan huoltajalle on etukäteen ilmoitettava luonnontieteiden ja kemian luokassa tehtävästä vaarallisesta työstä ja sen perusteista. Lisäksi kannattaa antaa huoltajalle kopio laboratorion turvallisuussäännöistä. Huoltajalle tiedottaminen on erityisen tärkeää, jos turvallisuussäännöillä on seurauksia oppijan mahdollisuuksiin osallistua tunnille, esimerkiksi jos turvallisuusohjeiden antamisen jälkeen saapuvat oppijat eivät saa tehdä kokeellista työtä.

## Luokkahuoneen käytänteet

Ennen kuin ryhmä aloittaa kokeellisen työskentelyn, opettajan on käytävä läpi oppitunnin kannalta olennaiset turvallisuusohjeet tai oppijoiden on itse löydettävä tarvittavat tiedot. Tämä sisältää terveys- ja turvallisuusriskit sekä toimintaan liittyvät suoja- ja ennaltaehkäisevät toimenpiteet.

Turvallisuusohjeiden antamisen jälkeen tunnille saapuvat oppijat eivät saa osallistua kokeelliseen työskentelyyn.

Kokeellista työtä tekevien oppijoiden on oltava opettajan valvonnassa.